Diari Oficial de la Generalitat Valenciana


Sumari del DOGV 6384, del 26-10-2010 (2010/11401)

Exposició pública del projecte d'expropiació per taxació conjunta per a l'execució de la rotonda en l'avinguda de Benicàssim.
-----------------------------------------------------------------------------------------------------------------------------

### Dades del document

Número de DOGV
:   6384

Data del DOGV
:   26-10-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/11168


Data del document
:   14-10-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * pla d'urbanisme
    * administració local

Exposició pública del projecte d'expropiació per taxació conjunta per a l'execució de la rotonda en l'avinguda de Benicàssim. [2010/11342]  
La Junta de Govern Local de l'Ajuntament de Castelló de la Plana, en la sessió celebrada en data 17 de setembre de 2010 va adoptar l'acord següent:  
«Vist l'expedient que s'està tramitant per a aprovar el projecte d'expropiació, per taxació conjunta, per a l'obtenció dels terrenys necessaris per a dur a terme l'execució d'una rotonda en l'avinguda de Benicàssim i els següents,  
Antecedents:  
1. El Pla General Municipal d'Ordenació Urbana de Castelló de la Plana, aprovat definitivament per la Conselleria d'Obres Públiques, Urbanisme i Transport en data 2 de març de 2000, i ratificat per Resolució del conseller de Medi Ambient, Aigua, Urbanisme i Habitatge de data 28 de gener de 2010, que va ser publicat en el Butlletí Oficial de la Província de Castelló de data 2 de febrer de 2010, qualifica els terrenys objecte d'aquest projecte d'expropiació com a dotacional públic de xarxa viària.  
2. A aquest efecte, els serveis tècnics i jurídics municipals, en data maig de 2010, redacten Projecte d'expropiació, per taxació conjunta, per a l'obtenció dels terrenys necessaris per a dur a terme l'execució d'una rotonda en l'avinguda de Benicàssim.   
3. El projecte d'expropiació inclou la relació de propietaris, la descripció dels béns i drets afectats, la determinació del preu just i els criteris de valoració.  
4. Obra en l'expedient document de retenció de crèdit número 2010-1446-0, expedit pel director de l'Àrea de Gestió Econòmica d'aquest Ajuntament en data 7 de setembre de 2010, per l'import de 290.827,74 euros, que acredita l'existència de crèdit per a dur a terme l'esmentada expropiació.  
Tenint en compte que:  
1. Del que disposa l'article 187.1 de la Llei Urbanística Valenciana, Llei 16/2005, de 30 de desembre, i l'article 342.1.a del Reglament d'Ordenació i Gestió Territorial i Urbanística (ROGTU), aprovat per Decret 67/2006, de 12 de maig, es desprén que les administracions públiques poden desenvolupar actuacions urbanístiques mitjançant expropiació en qualsevol classe de sòl, amb alguna de les finalitats següents: a) executar les dotacions públiques pertanyents a la xarxa primària o secundària.  
2. Article 9 i següents de la Llei d'Expropiació Forçosa, de 16 de desembre de 1954, en què s'establix que per a procedir a l'expropiació forçosa serà indispensable la prèvia declaració d'utilitat pública o interés social així com la necessitat d'ocupació dels béns o adquisició de drets que siguen estrictament indispensables per al fi de l'expropiació.  
3. Segons l'article 109 de l'esmentada Llei Urbanística Valenciana, l'aprovació dels plans i programes implicarà la declaració d'utilitat pública de les obres i la necessitat d'ocupació dels béns, els drets i els interessos patrimonials legítims que siguen necessaris per a la seua execució a l'efecte d'expropiació o imposició de servituds.  
4. L'article 434.1 del ROGTU establix que mitjançant el procediment de taxació conjunta es fixen de manera raonada els preus dels terrenys afectats per l'actuació, segons la seua classificació i qualificació urbanística, establint els fulls de preu just individualitzat per a cada finca, en els quals s'inclouran el valor del sòl i de les construccions, instal·lacions i plantacions que sustente, i els fulls de preu just que corresponguen a altres indemnitzacions. Tot això, de conformitat amb la legislació estatal del règim del sòl i valoracions. La legislació actual en aquesta matèria és el Text Refós de la Llei de Sòl, aprovat pel Reial Decret Legislatiu 2/2008, de 20 de juny.  
5. De l'article 434 del ROGTU es desprén que l'execució del Pla per expropiació requerirà la determinació de l'àmbit territorial i una relació de propietaris, amb descripció de béns i drets existents, que serà exposada al públic, per què, de conformitat amb els articles 17 a 19 de la Llei d'Expropiació Forçosa, de 16 de desembre de 1954, els interessats puguen formular al·legacions al projecte o a la procedència de l'ocupació i a esmenar possibles errors en la seua descripció.  
6. De l'article 127.1.d de la Llei reguladora de les Bases de Règim Local es desprén que correspon a la Junta de Govern Local les aprovacions, entre altres, dels instruments de gestió.  
En relació amb tot això, vistos els preceptes esmentats, i l'informe de la tècnica d'administració general del Negociat Administratiu de Planejament i Gestió, conformat per l'assessora Jurídica de Planejament i Gestió Urbanística que figura en l'expedient, a proposta del vicealcalde, regidor delegat de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
Primer  
Determinar el procediment de taxació conjunta per a expropiar els béns necessaris per a l'execució d'una rotonda en l'avinguda de Benicàssim de Castelló de la Plana.  
Segon  
Sotmetre a informació pública, pel termini d'un mes, l'esmentat projecte d'ocupació directa, que conté la relació de propietaris, béns i drets afectats per aquest, que figura a continuació:  
Finca núm. 1  
Titular: Maria Balaguer Renau.  
Domicili: c/ Bartolomé Reus, 35-B.  
Situació de la finca: avinguda de Benicàssim, 28.  
Finca cadastral: 6346034TK0456C6113XP.  
Finca registral: 1381.  
Superfície que s'ha d'expropiar: 182,75 m².  
Altres drets: no se'n coneixen.  
Finca núm. 2  
Titular: Encarnación Gregoria García Robres.  
Domicili: av. Rei En Jaume, 26.  
Situació de la finca: avinguda de Benicàssim, 30.  
Finca cadastral: 6714128VL7570N4283VN.  
Finca registral: 2187.  
Superfície que s'ha d'expropiar: 277,13 m².  
Altres drets: no se'n coneixen.  
Finca núm. 3  
Titular: José Villanueva Díaz.  
Domicili: av. Ferrandis Salvador, 126.  
Situació de la finca: avinguda de Benicàssim, 32.  
Finca cadastral: 5859421ZP8330A5842HO.  
Finca registral: 5895.  
Superfície que s'ha d'expropiar: 65,68 m².   
Càrregues: hipoteca a favor del Banco de Santander, SA.  
Altres drets: activitat exercida per IDEMA, Industria de la Madera Avenida, SL.  
Tercer  
Traslladar del present acord als titulars de drets inscrits en el Registre de la Propietat.  
Quart  
Notificar l'inici del procediment al Registre de la Propietat i sol·licitar d'aquest la certificació de domini i càrregues de les finques afectades i la pràctica dels seients que corresponguen.»  
El que trasllade a vosté perquè en prenga coneixement i a l'efecte que, durant el termini d'un mes comptador a partir de l'endemà de la recepció de la present notificació, puga aportar les dades oportunes per a rectificar possibles errors en la seua descripció o oposar-se, per raons de fons o forma, a la necessitat d'ocupació. Així mateix, i en el mateix termini d'un mes, podrà formular les al·legacions i observacions que tinga per convenient respecte del projecte d'expropiació, essencialment amb vista a la titularitat o valoració dels seus drets. Aquest projecte d'expropiació podrà consultar-se en la Secció de Desenvolupament Urbanístic d'aquest Ajuntament, en l'avinguda Germans Bou, número 16, pis 3r, de dilluns a divendres de 09.00 a 14.00 hores.  
Expressament es fa constar que, de conformitat amb el que establix l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, el present anunci i la relació de què s''acompanya es publica a l'efecte de notificació a aquells interessats que no hagen pogut ser identificats i als titulars de béns i drets desconeguts, així com aquells amb adreça desconeguda o insuficient per a practicar la notificació.   
Finalment i dins del mateix termini se li sol·licita que:  
a) Aporte escriptures o títols de propietat i rebuts de contribució.  
b) Indique si l'immoble esmentat està lliure de càrregues i gravàmens.  
c) Si hi ha ocupants o inquilins, de quina data és el contracte d'arrendament, dades d'arrendatari i l'import de l'arrendament.  
Castelló de la Plana, 14 d'octubre de 2010.- L'alcalde: Alberto Fabra Part.